Francisco Mendoza Cortina

Francisco Mendoza Cortina  foi un indianu asturianu qu'emigró a Méxicu. En volviendo a España, foi escoyíu diputáu y senador. Tuvo'l títulu nobiliariu de primer conde de Mendoza Cortina en 1876.

 Biografía 
Estudió nes universidaes d'Uviéu y de Valladolid. Con venti años emigró a Méxicu, onde consiguió arriquecese gracies a actividaes agrícoles y al comerciu. Regresó a España en 1859 instalándose en Madrid, onde se dedicó a los negocios y a la política. Foi escoyíu trés vegaes diputáu a Cortes amás de senador vitaliciu. En Pendueles, na so llocalidá natal, construyó cola so fortuna una casa-escuela, una nueva torre pa la ilesia, una biblioteca, fixo al conceyu anticipos p'abrir una carretera y finalmente fundó un campusantu.

 Ver tamién 
 Palaciu de Pendueles

 Referencies 

 Enllaces esternos 

Categoría:Indianos ya indianes
Categoría:Senadores d'Asturies
Categoría:Diputaos y diputaes pola provincia d'Asturies
Categoría:Persones de Llanes